alexandrainst/scandi-wiki huggingface dataset:
Delft

Delft er ein kommune og by i Nederland i provinsen Zuid-Holland. Han ligg mellom Rotterdam og Haag. Delft er hovudsakleg kjend for det typiske nederlandske bysentrumet (med kanalar) og for målaren Vermeer, delftfajanse og for tilknytinga til kongefamilien.

Historie 
Byen oppstod på 1200-talet og fekk byrettar i 1246.

Delft fekk tilknyting til Huset Oranien då Vilhelm I av Oranien, med kallenamnet «Vilhelm den stillferdige» busette seg her i 1572. Vilhelm var leiaren på denne tida under kampane mot Spania i åttiårskrigen. 

Delft var ein av dei leiande byane i Holland og var utstyrt med bymurar. Då Vilhelm vart skoten i 1584 av Balthazar Gerards i hallen Prinsenhof, var familien sin tradisjonelle gravplass i Breda i hendene på spanjolane. Han vart derfor gravlagd i Nieuwe Kerk (Nykyrkja) og frå den tid har kongefamilien vorte gravlagd her. 

I 1654 vart byen hardt råka og over 100 menneske døydde då eit krutlager med over 40 tonn krut eksploderte.

Kjelder 

 Denne artikkelen bygger på «Delft» frå , den 19. februar 2008.

Bakgrunnsstoff 

 Offisiell side
 Turistside 
 Kart over Delft 
 Panorama av Delft 
 Bilete frå Delft 
 Turistattraksjonar i Delft  

Kommunar i Zuid-Holland
Byar i Zuid-Holland
Tilnærmingsfeil

Tilnærmingsfeil er i numerisk analyse skilnaden mellom ein eksakt verdi og den tilnærma verdien. Ein tilnærmingsfeil kan oppstå fordi
 målingane av verdien ikkje er nøyaktig nok (på grunn av instrumenta) eller
 ei tilnærming vert nytta i staden for verkelege data (t.d. 3,14 i staden for π som inneheld uendeleg mange desimalar).

Den numeriske stabiliteten til ein algoritme i numerisk analyse indikerer korleis feilen forplantar seg i algoritmen.

Oversyn 
Ein skil vanlegvis mellom relativ feil og absolutt feil. Den absolutte feilen er storleiken til skilnaden mellom den nøyaktige verdien og tilnærminga. Den relative feilen er den absolutte feilen delt på storleiken av den eksakte verdien. Feile gjeve i prosent er altså den relative feilen. 

Til dømes om ein eksakt verdi er 50 og tilnærminga er 49,9, så er den absolutte feilen 0,1 og den relative feilen er 0,1/50 = 0,002. Den relative feilen vert ofte nytta til å samanlikne tilnærmingar av tal med forskjellig storleik. Til dømes er ei tilnærming til talet tusen med ein absolutt feil på 3 i dei fleste høve ein mykje større feil enn ei tilnærming av talet 1 000 000 med ein absolutt feil på 3. I det første tilfellet er den relative feilen 0,003 og i det andre tilfellet er han berre 0,000003.

Definisjonar 

Om ein har ein verdi a og tilnærminga b, så er absolutt feil

der dei vertikale strekane tyder absoluttverdi. 
Om  er relativ feil lik

og prosentfeilen er

Kjelder 
 Denne artikkelen bygger på «Approximation error» frå , den 19. februar 2008. 
 

Numerisk analyse
Alkmaar

Alkmaar (vestfrisisk Alkmare) er ein kommune og by i Nederland i provinsen Noord-Holland med om lag 95 000 innbyggjarar

Alkmaar er kjend for den tradisjonelle ostemarknaden.

Historie 
Alkmaar vart først nemnd på 900-talet og fekk byrettar i 1254. Dei eldste delane av Alkmaar ligg på ein gammal sandbanke som gav vern mot havet i mellomalderen. Resten av byen ligg berre nokre meter over havet og består av ein av dei eldste polderane som eksisterer.

I 1573 klarte byen å stå imot ei omleiring frå spanske styrkar leia av Fernando Álvarez de Toledo av Alba. Alkmaar var den første byen i Nederland som vart frigjeve frå den spanske okkupasjonen og dette var eit vendepunkt i åttiårskrigen. Sigeren gav opphav til uttrykket Bij Alkmaar begint de victorie («Siger byrjar i Alkmaar»). Hendinga vert framleis feira kvart år den 8. oktober i byen, dagen då omleiringa enda.

I 1799, under dei franske revolusjonskrigane, erobra ein engelsk-russisk styrke byen, men vart til slutt i slaget ved Castricum. Den franske sigeren vart minna på Triumfbogen i Paris som «Alcmaer».

Noordhollandsch Kanaal opna i 1824 og vart grave gjennom Alkmaar. I 1865 vart det opna jernbanesamband mellom Alkmaar og Den Helder og i 1867 mellom Alkmaar og Haarlem.

Bakgrunnsstoff 

 Offisiell side
 Nederlandsk ostemuseum
 Nasjonalt ølmuseum
 Beatles-museum
 VVV / Turistkontor
 Bilete av Alkmaar

Kjelder 

 Denne artikkelen bygger på «Alkmaar» frå , den 19. februar 2008.

Fotnotar 

Kommunar i Noord-Holland
Byar i Noord-Holland
Leeuwarden

Leeuwarden (vestfrisisk Ljouwert) er ein kommune og by nord i Nederland i provinsen Friesland der han òg er administrasjonssenter.

Historie 
Området har vore busett sidan 900-talet og Leeuwarden fekk byrettar i 1435. Ved breidda av Middelzee var han eit aktivt handelssenter fram til vassvegen tørka opp på 1400-talet.

Under den andre verdskrigen styrta kanadiske troppar inn i byen 15. april 1945, og braut dermed direkte ordrar. Dei dreiv ut tyskarane frå den sterkt okkuperte byen dagen etter. 

Av kjende personar som er fødd i Leeuwarden finn ein statthaldar Vilhelm IV av Oranien, kunstaren M.C. Escher, og spionen Mata Hari.

Kjelder 
 Denne artikkelen bygger på «Leeuwarden» frå , den 20. februar 2008.

Fotnotar

Bakgrunnsstoff 

 Offisiell nettstad

Kommunar i Friesland
Byar i Friesland
Venlo

Venlo er ein kommune og by i Nederland i provinsen Limburg med om lag 90 000 innbyggjarar. Byen ligg ved elva Maas. 

I 2003 vart kommunane Tegelen og Belfeld ein del av Venlo. Tegelen var opphavleg ein del av hertugdømet Jülich for fleire hundre år sidan, medan Venlo var ein del av hertugdømet Geldern.

Historie 
Venlo har ei historie som går tilbake til romartida. Venlo utvikla seg som ein viktig handelspost langs elva Maas og var eit medlem av Hansaen. Han fekk byrettar i 1343. Blerick, som ligg på andre sida av elva vart grunnlagd av romarane som Blariacum.

Sidan han var strategisk viktig var Venlo omleira fleire gonger. Den viktigaste omleiringa skjedde i 1702 og var utført av Menno van Coehoorn. Etter dette vart Venlo innlemma i Dei sameinte Nederlanda og vart seinare ein del av Kongedømet Nederland. 

9. november 1939 vart to britiske agentar kidnappa av Sicherheitsdienst i det som har vorte kalla Venlo-tilfellet. Hendinga vart nytta av nazistane til å knyte Storbritannia til Georg Elser sitt mislukka attentatsforsøk på Adolf Hitler ved Burgerbraukeller to dagar tidlegare og rettferdigjorde invasjonen deira av Nederland, eit nøytralt land, den 10. mai 1940.

Sidan Venlo hadde både veg- og jernbanebru over Maas vart han utsett for kraftige bombeåtak mot slutten av krigen. Dei allierte trengde 13 forsøk på å øydelegge bruene og om lag 300 menneske mista livet i åtaka. Fleire historiske bygg gjekk òg tapt.

Bakgrunnsstoff 

 Offisiell nettside

Kjelder 
 Denne artikkelen bygger på «Venlo» frå , den 20. februar 2008.

Fotnotar 

Kommunar i Limburg i Nederland
Byar i Limburg i Nederland
Heerlen

Heerlen er ein kommune og by i Nederland i provinsen Limburg med om lag 90 000 innbyggjarar. Han er den fjerde største kommunen i Limburg og ein del av storbyområdet Parkstad Limburg som har rundt 220 000 innbyggjarar. 

Heerlen har ei historie som går heilt tilbake til romartida, men var heller uviktig gjennom denne perioden og heilt fram til seint på 1800-talet, då han vart eit senter for kolindustrien i Nederland. På 1900-talet spelte arkitekten Fritz Peutz ei stor rolle i utforminga av byen som ein kjenner han i dag. Hans mest kjende design og særeigne bygg i sentrum av byen er den såkalla Glaspaleis («Glaspalasset») frå 1935. I 1995 fekk bygget status som nasjonalmonument og i 1999 plasserte Det internasjonale arkitektforbundet bygget på ei liste over dei tusen viktigaste byggverka på 1900-talet.

Bakgrunnsstoff 
 Offisiell nettside

Kjelder 
 Denne artikkelen bygger på «Heerlen» frå , den 20. februar 2008.

Fotnotar 

Kommunar i Limburg i Nederland
Byar i Limburg i Nederland
Rubbel

Rubbel er NRK Møre og Romsdal si nettside for ungdom. Sidene er bygde opp som eit nettsamfunn og som ei oppdatert nyheitsside for ungdom i Møre og Romsdal. Gjennom dette prosjektet undersøkjer også NRK om det er mogleg å få eit sosialt nettsamfunn til å fungere i eit lokalmiljø. Adressa til Rubbel er www.rubbel.no .

Rubbel er utvikla i samarbeid med utviklingsavdelinga i NRK. Prosjektleiar i NRK Møre og Romsdal har vore Terje Reite. Dei tekniske sidene er utvikla av Henrik Lied. Grafikken er i all hovudsak ved Simon Bognø.

Bakgrunnsstoff 
 Direkte til Rubbel her

NRK
Helmond

Helmond er ein kommune og by sør i Nederland i provinsen Noord-Brabant med om lag 85 000 innbyggjarar. 

Dei første busetnadane i området er frå rundt år 1000 og Helmond fekk byrettar om lag 1232. 
I sentrum av Helmond ligg ei borg som vart bygd a v Jan III van Berlaer rundt 1350. Helmond har fleire tekstilselskap. Vlisco-fabrikken ligg ved sidan av kanalen Zuid-Willemsvaart som går gjennom byen.

Bakgrunnsstoff 
 Offisiell side

Kjelder 
 Denne artikkelen bygger på «Helmond» frå , den 20. februar 2008.

Fotnotar 

Kommunar i Noord-Brabant
Byar i Noord-Brabant
Hilversum

Hilversum er ein kommune og by i Nederland i provinsen Noord-Holland. Han ligg i regionen 't Gooi og er den største byen i området med om lag 85 000 innbyggjarar. Han er omgjeve av lyngheilandskap, skogar, enger, innsjøar og mindre landsbyar. Hilversum er ein del av Randstad, ein av dei største storbyområda i Europa.

Hilversum ligg om lag 30 km søraust for Amsterdam og 25 km nord for Utrecht.

Byen vert ofte kalla «mediabyen» sidan dei største kontora for nasjonal radio og fjernsyn i Nederland ligg her. Radio Nederland, som har vore på kortbølgjeradio over heile verda sidan 1920-åra har basen sin her. I Hilversum ligg òg store kompleks med lyd- og fjernsynsstudio, i tillegg til studio og kontor for alle dei nederlandske rikskringkastingsorganisasjoane og fleire kommersielle TV-selskap. 

Hilversum er òg kjend for det arkitektonisk viktige Raadhuis (rådhus) teikna av Willem Dudok (1884-1974).

Bakgrunnsstoff 
 Hilversum lufthamn
 Hilversum Media Park

Kjelder 
 Denne artikkelen bygger på «Hilversum» frå , den 20. februar 2008.

Fotnotar 

Kommunar i Noord-Holland
Byar i Noord-Holland
Olavsgildet

Olavsgildet var ein brorskap som samla folk frå store delar av Sunnhordland og Hardanger i mellomalderen. Olavsgildet fann stad på Tysnes.

Hordaland sitt fylkesvåpen med to økser og ei krona over, var eit segl som vart funne etter Olavsgildet på Tysnes. Dei to øksene finn ein òg att i Tysnes sitt kommunevåpen.

Norsk mellomalder
Historie i Tysnes
Hengelo

Hengelo er ein kommune og by i Nederland i provinsen Overijssel med om lag 80 000 innbyggjarar. Han ligg langs motorvegane A1/E30 og A35, og har ein stasjon langs toglinja Amsterdam - Hannover - Berlin.

Området har vore busett i eit par tusen år, men kommunen vart først oppretta i 1802 og på denne tida bestod han berre av eit par hundre gardar og arbeidarhus. Hengelo utvikla seg raskt frå ein liten landsby til ein by seint på 1800-talet då han vart eit viktig jernbaneknutepunkt. Dette trekte til seg tungindustri som Stork, Hazemeyer, Heemaf, KHZ og Hollandse Signaal Apparaten. Sjølv om han hadde ein del innbyggjarar fekk aldri Hengelo byrettar. 

Under den andre verdskrigen vart byen ofte bombardert av dei allierte på grunn av jernbanestasjonen og fabrikkane som produserte krigsmateriell. Store delar av byen vart lagt i grus 6. og 7. oktober 1944 og fleire hundre menneske mista livet.

Bakgrunnsstoff 
 Offisiell nettside

Kjelder 
 Denne artikkelen bygger på «Hengelo» frå , den 20. februar 2008.

Fotnotar 

Kommunar i Overijssel
Byar i Overijssel
Bachelor

Bachelor (norsk eigenleg baccalaureus) er ei universitetsgrad som blir delt ut etter den første syklusen med høgare utdanning i mange land, først og fremst i dei engelsktalande landa. Som eit resultat av Bologna-prosessen har fleire, ikkje-engelsk-talande land, også Noreg, tatt i bruk den engelske tittelen «bachelor» for den første delen av ei høgare utdanning. I Noreg vart grada bachelor innført i 2003 og blir tildelt etter tre år med studiar tilsvarande 180 studiepoeng. Dette er ofte også ei grad som gjer studentane klare til arbeidslivet.

Bachelor er den engelske skrivemåten for den tradisjonsrike grada baccalaureus, ei lågare grad brukt ved europeiske universitet sidan mellomalderen. Grada eksisterte ved Københavns Universitet, som då var det einaste universitetet i Danmark-Noreg, frå 1479 til 1775, og vart i hovudsak brukt ved det filosofiske fakultetet.
I samband med at grada vart innført att i 2003 gjekk eit mindretal i Språkrådet inn for å bruke det latinske namnet baccalaureus (med hokjønnsforma baccalaurea) i staden for den engelske skrivemåten. Språkrådet sitt fleirtal foreslo namnet «kandidat», men regjeringa valde å ikkje ta innstillinga frå Språkrådet til følgje.

EU 
Innanfor EU-systemet (Bologna-prosessen) seier ein gjerne at bachelorgrada er første syklus på universitetsnivå.

Ei fullført bachelorgrad er normalt eit opptakskrav til mastergradsstudiar (andre syklus). På mastergrada kan ein bygge på vidare med ei doktorgrad (tredje syklus), som er toppen av utdanningshierarkiet i Noreg.

USA 
Bachelorgrada er i USA, Canada, og Skottland ei fireårig universitetsgrad, medan i England, Wales og andre engelskspråklege land er den treårig eller blir gitt som ei fireårig grad med tillegget «honours» (hon.) Ei «honours degree» er der ein føresetnad for å gå vidare med studiar på høgare nivå. Treårige bachelorgrader frå f.eks. India kan vere vanskelege å få godkjende som tilstrekkeleg grunnlag for studiar på høgare nivå i desse landa. Det er heller ikkje gitt at den treårige bachelorgrada frå Europa blir godkjend som eit likeverdig grunnlag med dei fireårige bachelorgradene ved søknad til studiar på høgare nivå, men dette begynner å bli meir vanleg. 
    
Det kan vere forskjellar i utdanningssystema i ulike land, både i forhold til intensivitet og kva krav som blir stilt til breidde og djupnekunnskapar for eksamen i dei ulike skuleslaga. Ein bør difor vere varsam med å samanlikne grader mellom land berre baset på namnet på grada.

Døme på bachelorutdanningar 
 sjukepleie
 bioingenør
 bachelor i ingeniørfag
 bachelor i teknologi / realfag / teiknspråk og tolking / statsvitskap

Bakgrunnsstoff 
 Bachelor in Europe 
 Making Sense of ‘Bologna Degrees’

Sjå også 
 Mastergrad

Referansar 

 Denne artikkelen bygger på «Bachelor» frå , den 2. mars 2009. 
 

Akademiske grader
Utdanning i Noreg
Engelske ord og uttrykk
Amstelveen

Almere er ein kommune og by i Nederland i provinsen Noord-Holland med om lag 80 000 innbyggjarar. Han er ein del av storbyområdet til Amsterdam. Fram til 1964 vart heitte kommunen Nieuwer-Amstel.

Bakgrunnsstoff 
 Kart over kommunen Amstelveen 
 http://www.amstelveenweb.com/
 Offisiell side

Kjelder 
 Denne artikkelen bygger på «Amstelveen» frå , den 20. februar 2008.

Fotnotar 

Kommunar i Noord-Holland
Byar i Noord-Holland
Purmerend

Purmerend er ein kommune og by i Nederland i provinsen Noord-Holland med om lag 80 000 innbyggjarar. 

Byen er kjend for det tradisjonelle kvegmarknaden. Han fekk byrettar i 1410 og hadde på denne tida ei borg kalla Slot Purmersteyn.

Frå 1960-åra vart Purmerend kraftig utbygd med nye forstader, hovudsakleg for folk som arbeidde i Amsterdam. Denne utbygginga held framleis på i dag.

Bakgrunnsstoff 
 Kart over Purmerend

Kjelder 
 Denne artikkelen bygger på «Purmerend» frå , den 20. februar 2008.

Fotnotar 

Kommunar i Noord-Holland
Byar i Noord-Holland
Roosendaal

Roosendaal er ein kommune og by sør i Nederland i provinsen Noord-Brabant med om lag 80 000 innbyggjarar. I lag med dei omliggande byane danna han tidlegare kommunen Roosendaal en Nispen. I1997 vart kommunane Roosendaal en Nispen og Wouw slått saman til kommunen Roosendaal.

Byen er eit viktig jernbaneknutepunkt og jernbanelinja Zwolle-Roosendaal og Amsterdam-Brussel går gjennom her. Det same gjer ekspresstoget Amsterdam-Vlissingen.

Byen Roosendaal vart grunnlagd på 1200-talet.

Kjelder
Denne artikkelen bygger på «Roosendaal» frå ,  den 20. februar 2008.

Fotnotar

Bakgrunnsstoff 

Kart 

Kommunar i Noord-Brabant
Byar i Noord-Brabant
Oss i Nederland

Oss er ein kommune og by i Nederland i provinsen Noord-Brabant. Han har om lag 75 000 innbyggjarar. 

Oss vart først nemnd i eit brev av pave Aleksander II den 6. mai 1069. Staden fekk byrettar i 1399 av hertuginne Johanna van Brabant. I dag har Oss kjemiske og farmasøytiske industriar som Diosynth og Organon.

Kjelder 
 Denne artikkelen bygger på «Oss» frå , den 20. februar 2008.

Fotnotar

Bakgrunnsstoff 
 Offisiell nettstad

Kommunar i Noord-Brabant
Byar i Noord-Brabant
Schiedam

Schiedam er ein kommune og by i Nederland i provinsen Zuid-Holland med om lag 75 000 innbyggjarar. Han er ein del av storbyområdet til Rotterdam. Han er kjend for sjenever (gin) som vert laga her og det historiske senteret med kanalane og dei høgaste vindmøllene i verda. Byen ligg ved elva Nieuwe Maas mellom Rotterdam i aust og Vlaardingen i vest.

Historie 
Rundt år 1250 vart elva Schie demd opp for å verne polderlandet frå sjøen. Dette førte til handelsaktivitet på staden sidan varer til og frå områda rundt vart lasta om her. I 1275 fekk Schiedam byrettar av Aleida van Avesnes, systera til Vilhelm II, greve av Holland.

Bakgrunnsstoff 

 Offisiell side
 Detaljert kart

Kjelder 
 Denne artikkelen bygger på «Schiedam» frå , den 20. februar 2008.

Fotnotar 

Kommunar i Zuid-Holland
Byar i Zuid-Holland
Pskov oblast

Pskov oblast, (russisk Псковская область) er ein provins i Russland og eit av føderasjonssubjekta i den russiske føderasjonen. Hovudstaden er Pskov, arealet er 55 300 km² og innbyggjartalet er 673 400 (2010).

Demografi 
Folketalet i Rjazan oblast er sterkt minkande, berre enkelte regionar i det fjerne austen har større nedgang i folketalet. I 1989 var folketalet 846 449. Fram til 2007 hadde det minka med 15,7 %. Dei største byane er Pskov (203 300 ibuarar) og Velikije Luki (98 780). Det store fleirtalet av folket er etniske russarar. Ved folketeljinga i 2010 var den etniske fordelinga:
 Russarar: 91,5 %
 Ukrainarar: 1,3 %
 Kviterussarar: 1,0 %
Ingen andre folkegrupper utgjorde over 1 % av folketalet.

Fotnotar

Kjelder 
 Pskov oblast sine nettsider på russisk og engelsk.
 Artikkel frå NUPI på engelsk.
 Artikkel frå Kommersant  på engelsk

Russiske føderasjonssubjekt
Spijkenisse

Spijkenisse er ein kommune og by vest i Nederland i provinsen Zuid-Holland med om lag 75 000 innbyggjarar. 

Kommunen inneheld òg tettstadane Hekelingen, Den Hoek og Beerenplaat.

Historie 
Området rundt Spijkenisse har vore busett i mange tusen år og folket her livnærte seg av fiske i Maas og jakt i myrområda rundt. 

Byen vart først nemnd i 1231 som Spickenisse. Namnet kjem frå orda spieke ('landtunge') og nesse ('nase'), som tyder 'spiss nase' og refererer til ei landtunge som stakk ut i elva.

Byen høyrde først til Putten, men i 1459 vart lenet Putten overført til Filip III av Burgund. I 1581 kom området inn under greven av Holland.

På 1500-talet vart landsbyen råka av fleire flaumar.

Kjelder 
 Denne artikkelen bygger på «Spijkenisse» frå , den 20. februar 2008. 

 Fotnotar

Bakgrunnsstoff 

Tidlegare kommunar i Nederland
Byar i Zuid-Holland
Leidschendam-Voorburg

Leidschendam-Voorburg er ein kommune og by i Nederland i provinsen Zuid-Holland med om lag 75 000 innbyggjarar. 

Kommunen vart danna ved at kommunane Leidschendam og Voorburg vart slått saman i 2002. 

Leidschendam-Voorburg grenser opp til byen Haag og vert ofte rekna som ein av forstadane til denne byen.

Bakgrunnsstoff 
 Offisiell nettside
 Kart over kommunen

Kjelder 
 Denne artikkelen bygger på «Leidschendam-Voorburg» frå , den 20. februar 2008.

Fotnotar 

Kommunar i Zuid-Holland
Almelo

Almelo er ein kommune og by i Nederland i provinsen Overijssel med om lag 70 000 innbyggjarar. Han ligg i regionen Twente med industrisentera Enschede og Hengelo, i tillegg til turistsenter som Ootmarsum, Delden og Markelo. Almelo fekk byrettar i 1394. 

På slutten av 1800-talet dukka tekstilindustrien opp som ei viktig næring og trekte til seg mange innbyggjarar, først frå Nederland og frå 1960-åra mange frå Spania og Tyrkia. Den første moskéen i Nederland vart bygd i 1976 for tyrkarane som budde her.

Bakgrunnsstoff 
 Offisiell nettside
 AlmeloNet.nl

Kjelder 
 Denne artikkelen bygger på «Almelo» frå , den 20. februar 2008.

Fotnotar 

Kommunar i Overijssel
Byar i Overijssel
Vlaardingen

Vlaardingen er ein kommune og by i Nederland i provinsen Zuid-Holland med om lag 70 000 innbyggjarar. Han ligg på nordsida av der Nieuwe Maas/Nieuwe Waterweg renn i saman med Oude Maas. Andre stader i nærleiken er Maassluis i vest og Schipluiden og Delft i nord. 

Bysentrumet ligg vest for den gamle hamna, som er ein utvida del av kanalen Vlaardingse vaart som går frå Vlaardingen og nordvestover.

Bakgrunnsstoff 

 Historia til Vlaardingen 
 Offisiell side

Kjelder 
 Denne artikkelen bygger på «Vlaardingen» frå , den 20. februar 2008.

Fotnotar 

Kommunar i Zuid-Holland
Byar i Zuid-Holland
Rob Schnapf

Rob Schnapf er ein amerikansk plateprodusent og musikar. Han produserte Elliott Smith-albuma Either/Or, XO (saman med Tom Rothrock), Figure 8 og Smith sitt siste album, From a Basement on the Hill, som han vart rekruttert til å fullføre etter Smith sin død.

Kjelder 

Denne artikkelen bygger på «Rob Schnapf» frå ,  den 20. februar 2008.  
 

USA-amerikanske plateprodusentar
USA-amerikanske musikarar
Tom Rothrock

Tom Rothrock er ein amerikansk plateprodusent, komponist og musikar. Han har jobba med artistar som Badly Drawn Boy, James Blunt, R. L. Burnside Yonder Mountain String Band, Elliott Smith og Roman Carter. 

Han produserte Elliott Smith-albuma Either/Or og XO Saman med Rob Schnapf.

Kjelde 

USA-amerikanske plateprodusentar
USA-amerikanske musikarar
USA-amerikanske komponistar
Sofies verden

Sofies verden er ein filosofisk roman skrive av forfattaren Jostein Gaarder. Boka vart utgjeven i 1991 med undertittelen: «En roman om filosofiens historie». I 1995 var boka rekna som verdas mest selde roman.
«Sofies verden» er omsett til 59 språk, har seld over 20 millionar eksemplar og er filmatisert. Det er òg laga musikal, brettspel og PC-spel av boka.

Handling 
Hovudpersonen, Sofie, får uventa fleire mystiske brev med filosofiske spørsmål. Mange av breva står under namnet Hilde Møller Knag. Etter kvart får ho eit heilt brevkurs i filosofiens historie som startar med mytene om dei første greske filosofane. Kurset fortset deretter med Sokrates, Platon og Aristoteles heilt opp til mellomalderen. Ein dag møter ho filosofilæraren Alberto Knox, som tar ho tilbake til mellomalderen og forklarar om dåtidas filosofitenking. Dei reiser saman frå mellomalderen og fram til våre dagar. Under reisa møter ho viktige personar som Kant, Kierkegaard, Darwin og Freud.

Barnebøker
Bøker frå 1991
Norske romanar
Negativ temperatur

I fysikk kan visse system oppnå negative temperatur. Det vil seie at den termodynamiske temperaturen kan få negative verdiar. Negative temperaturar vert uttrykt som negative tal på kelvinskalaen. 

Temperaturar som vert uttrykt med negative tal på dei vanlege Celsius- eller Fahrenheit-skalaene er rett og slett berre kaldare enn nullpunktet til desse skalaene. Eit system med verkeleg negativ temperatur er ikkje kaldare enn absolutt null, men eit system med ein negativ temperatur er varmare enn det same systemet med ein uendeleg høg temperatur.

Varme- og molekylær energifordeling 
Negative temperaturar kan berre eksistere i system der ein har avgrensa tal på energinivå. Når temperaturen aukar i eit slikt system flyttar partiklane seg mot høgare og høgare energinivå og når temperaturen vert uendeleg vert talet på partiklar i dei lågare energinivåa og dei høgare energinivåa lik. Dette er ein konsekvens av definisjonen på temperatur i statistisk mekanikk for system med avgrensa nivå. Ved å tilføre meir energi i desse systema på riktig måte, er det mogeleg å lage eit system der det finst fleire partiklar i dei høgare energinivåa enn dei lågare energinivåa. I ein slik situasjon kan ein ha negativ temperatur. Eit stoff med negativ temperatur er ikkje kaldare enn absolutt null, men heller varmare enn ein uendeleg høg temperatur. Kittel og Kroemer (s. 462) har skrive «Temperaturskalane frå kald til varm går frå 0 K, ... , +300 K, ... , +∞ K, −∞ K, ... , −300 K, ... , −0 K.»

Kjelder 
 Denne artikkelen bygger på «Negative temperature» frå , den 20. februar 2008. 
  oppgav desse kjeldene: 
 
 
 
 
 
 

Temperatur
Magnetisme
Plasmafysikk